Alexandreis

Alexandreis, sive Gesta Alexandri Magni est carmen epicum Latine scriptum a Gualtero de Castellione saeculo 12 p. C. n., in decem libros divisum, Guillelmo archiepiscopo Remensi dicatum. Auctor usus est scriptoribus Latinis classicis et mediaevalibus de Alexandro Magno, quorum praecipui sunt Quintus Curtius Rufus, Iustinus, Iulius Valerius, Iosephus, Isidorus Hispalensis. Id carmen legerunt imitaveruntque poetae Matthaeus Vindocinensis, Aegidius Parisiensis, Guillelmus Brito, Alanus ab Insulis, Henricus Septimellensis et oratione soluta scriptor Rigordus.De Rigordo Gualteri imitatore vide M. L. Colker, "Walter of Châtillon, Rigord of Saint-Denis and an alleged Quotation from Juvenal" in Classical Folio vol. 24 (1970) pp. 89-95; John W. Baldwin, The Government of Philip Augustus: foundations of French royal power in the Middle Ages (Berkeley: University of California Press, 1986. ISBN 0520073916) p. 572 nota 33  Etiam hodie versus unus interdum citatur:
Incidis in Scyllam cupiens vitare Charybdim (Alexandreis 5.301).

 Continentur 
 Monita Aristotelis Alexandro discipulo suo; destructio Thebarum; descriptio Asiae; Alexandri iter ad Ilium; narratio somnii Alexandri
 Alexander solvit nodum Gordianum; morbus Alexandri; exercitus Persarum; scutum regis Darii
 Pugna ad Issum; Tyrus Aegyptusque capti; Alexandri iter ad oracula Ammonis; mors reginae Persarum Alexandri captiva; ecphrasis sarcophagi reginae
 Alexandri somnium de dea Victoria
 Pugna apud Arbelam; Alexander victor Babylonem intrat
 Susa et Persepolis captae; Darii dubia
 Darius fugit et a Besso interfectus est; ecphrasis sepulchri Darii
 Bella contra Hyrcanos et Scythas; conventus Thalestris Amazonum reginae cum Alexandro; causa Philotae
 Iter exercitus ad Indiam; rex Porus ab Alexandro devictus; descriptio Indiae; lassitudo militum
 Iter in Infernum; Coniuratio; deditio mundi; mors Alexandri

 Notae 

 Bibliographia 
 M. L. Colker, ed., Galteri de Castellione Alexandreis. Patavii, 1978
F. J. E. Raby, A History of Secular Latin Poetry in the Middle Ages (Oxford: Clarendon Press, 1934. ISBN 0-19-814325-7) vol. 2 pp. 72-80
 David Townsend, interpr., The Alexandreis of Walter of Châtillon: a twelfth-century epic. Philadelphiae: University of Pennsylvania Press, 1996. ISBN 0-8122-3347-6

Nexus externi
Textus apud Bibliothecam Augustanam
J. Blänsdorf, Einführung in Walther von Châtillon, Alexandreis 

Categoria:Litterae Latinae mediaevales
Categoria:Libri de Alexandro Magno
Categoria:Franciae scripta
Categoria:Scripta saeculo 12